Seuraava keksitty haastattelu yksinoikeudella vain Kasper Diem -blogissa.

Helsingin seudun liikenne (HSL) on suunnitellut luopuvansa parin vuoden sisällä käytännöstä missä lastenvaunuilla liikkuva saa matkustaa ilmaiseksi raitiovaunuissa.

Kasper Diem -blogi selvitti päätöksen taustoja haastattelemalla HSL:n fiktiivistä toimitusjohtajaa Bo Hageria.

Bo Hager, HSL on suunnitellut poistavansa oikeuden lastenvaunuilla liikkuvilta matkustaa liputta. Tuleeko tämä päätös tuomaan mukanaan paljon säästöjä?

Säästöjä schmäästöjä. Ei aina tarvitse säästää! Kuntayhtymänä me voimme myös välillä tehdä sellaisia päätöksiä joilla rohkaistaan kansalaisia tietynlaisiin toimintamalleihin ilman että aina tarvitsee laskea euroja.

No tämä päätös ei ainakaan tuntuisi varsinaisesti yllyttävän vaunuilla liikkujia poistumaan kodeistaan?

Tiedämme tutkimusten mukaan että lapsen syntyessä moni autoton perhe mietti liikkumistaan uudelta kantilta. Tämä on meidän HSL:äläisten tapa sanoa että ehkä sitä auton hankkimista kannattaisi todellakin harkita?

Oho. Helsingin kaupungin virallinen politiikka taitaa vissiin kuitenkin suosia joukkoliikennettä ja pyöräilyä?

Juu, no ehkä paperilla. Mutta mitä vähemmän käyttäjiä raitiovaunuilla on, sitä vähemmän kalusto kuluu. Ja on se oma auto sitten kuitenkin loppujen lopuksi aika kätevä, tiedätsä?

En ole varma mitä tarkoitat?

Kannattaa elää vähän! Tuolla ulkona on kokonainen maailma odottamassa, joten miksi kolistella menemään pelkästään kantakaupungin alueella jollain sporalla? Varsinkin kehäteiden varsilla on vaikka kuinka paljon kivoja paikkoja lapsiperheille joihin raitiovaunulla ei ole asiaa.

Eli kyse ei ole rahasta, vaan tämä on HSL:n tapa sanoa että lapsiperheiden tulisi suosia omaa kyytiä julkisten sijaan?

Rentoutuisit vähän. Muistatko miten hyvältä musiikki kuulostaa kun sitä luukuttaa oman auton kaiuttumista?

Kyllähän se kuulostaa pirun hyvältä.

No sitä minäkin.